Dis nie die prys van die ring wat saak maak nie... | Maroela Media
Dis nie die prys van die ring wat saak maak nie…
Ariel Desiree McRae spog met haar trouringe op Facebook
'n Bruid se foto's op Facebook van haar "goedkoop" trouringe word wyd op sosiale media gedeel, veral oor die boodskap wat sy daardeur wou oordra.
Ariel Desiree McRae van Tennessee in die VSA het 'n foto op sosiale media gepubliseer van die twee ringe, ter waarde van $130 (ongeveer R1 800) wat sy by haar man, Quinn, gekry het.
"My man het nie baie nie, nie een van ons het baie nie. Ons raap en skraap maar om die rekeninge te betaal en kos in ons maag te kry," het sy geskryf.
Die paartjie het geld gespaar om twee bypassende sterling-ringe te koop.
"Dit is wat op my ringvinger is, en daarom is ek so dol daaroor," voeg sy by.
Ariel het verduidelik 'n verkoopspersoon by die winkel het egter opgemerk: "Kan julle glo sommige mans koop dié ringe as verloofringe? Hoe pateties."
Quinn was dadelik teleurgesteld oor die vrou se opmerking, maar Ariel het vinnig reageer: "Ek sou met hierdie man getrou het al was dit 'n 25 c-lekkergoedmasjienringetjie."
Ariel se plasing op Facebook het soos 'n veldbrand versprei en toe persone in die kommentaar die vrou se opmerking bevraagteken, het sy bygevoeg: "Ek wil net iets sê vir almal wat dink dis vals wat die vrou gesê het. Sy het ook gesê haar kêrel het reeds $30 000 gespaar vir haar ringe, en hy het nou maar eers begin."
Ariel en Quinn is in die hof getroud. "Hier is ek. In die hof getroud met my $130-ringe en die liefde van my lewe langs my. Ek is gelukkiger as wat ek my ooit kon verbeel."
Quinn en Ariel Desiree McRae (Foto: Facebook)
Oom Herrie se kerrie: Gaan skenk bloed
Nuwe skoonheidsalon vir die alternatiewe vrou (of man)
Dis sommer bog. Het 26jr gelede getrou sonder 'n verloofring, net 'n troupand en is vandag nogsteeds met my man getroud en bling nogsteeds nie.
Ek stem. Dit gaan nie oor die ring nie.. Dit gaan oor wat binne in daardie man se hart is en hoe hy sy vrou op sy hande dra… en haar met opregte liefde oorlaai.. geld en bling bling bring nie die geluk in n huis soos wat ware liefde, opregtheid en vertroue doen nie.. well done julle 2 tjies.. mag jul nog 100de gelukkige jare saam he!!!
My ring was R8000 en ek sou my man even getrou het al was dit net n plastiek ringetjie of even n ring van ogies draad. Want ons liefde vir mekaar is al wat vir my saak maak nie hoeveel hy kan uitgee op juwele nie
R169 vir twee ringe 52 jaar terug was baie duur. Toe ek 41 jaar gelede begin werk het was my salaris R175 per maand. Dit beteken dat daardie ringe amper my hele maand se salaris was. Moontlik sou die ringe selfs duurder wees teen daardie tyd. Ek was 8 jaar oud toe C.Simpson getroud is en ek reken dat teen daardie tyd was my pa se salaris (hopelik) in die omgewing van R169. En as 'n mens dink dat Ariel en haar man se ringe R1800 gekos het is dit tog ook nie sooooo goedkoop nie. Ek weet daar is… Lees meer »
Vir hulle gan dit nie om maatriale dinge nie,dit is duidelik. Jammer dat sommige mense soveel aandag gee aan materiele dinge soos die duurste ringe, duurste uitrustings en die deftigste onthale.